# Philippe Casado

Philippe Casado (Oujda, 1 de febrer del 1964 - Perpinyà, 21 de gener del 1995) va ser un ciclista francès nascut al Marroc, nord-català d'adopció.

## Biografia

Net d'espanyol i nascut al Marroc, s'establí a Sant Esteve del Monestir en la seva joventut. Va ser campió regional del Llenguadoc-Rosselló amb més de 80 victòries, i era segon de la classificació nacional d'aficionats quan decidí dedicar-se completament al ciclisme. Va ser professional entre els anys 1986 i 1994. Al Tour de França del 1988 va fer una escapada de més de 200 quilòmetres que li hagués pogut atorgar la samarreta groga si el gran grup no hagués reaccionat a temps. Guanyar la primera etapa del Giro d'Itàlia de 1991 li permeté de lluir la maglia rosa, de líder de la classificació general, per un dia. Va morir tràgicament d'un trencament d'aneurisma jugant a rugby en el transcurs d'un partit de beneficència. En homenatge i recordança, el seu primer club, el "VC Saint Estève", organitza anualment una sortida cicloturista pel primer cap de setmana de setembre, la "randonnée Philippe Casado". L'escriptor Pierre Bosc li dedicà un llibre amb pròleg de Laurent Jalabert i els testimoniatges de Robert Forest i Henri Abadie.

### Acusacions de dopatge

Greg LeMond, en dues entrevistes el 2007 digué que en Casado li havia explicat que al darrer any de la seva carrera, quan corria per a un equip italià, s'havia dopat; i ho lligava amb la sobtada mort del francès a l'any següent. En altres declaracions, LeMond també acusà de dopatge ciclistes d'anomenada, com Lance Armstrong o Floyd Landis.

## Palmarès

* 1985
** 3a, 5a i 7a etapes del Tour du Vaucluse
* 1987
** 2a etapa de l'Étoile de Bessèges
** 10a etapa del Tour de l'Avenir
* 1988
** 1a. etapa de la Milk Race
** 2n al Critérium cycliste international de Quillan
* 1989
** 2n al Critérium cycliste international de Quillan
* 1990
** 2n al Tour de Vendée
* 1991
** 1a etapa del Giro d'Itàlia
** Guanyador del Critérium cycliste international de Quillan
* 1992
** 2n al Gran Premi de Denain

## Selecció de resultats

* Tour de França
** 1988: 129è
** 1989: 93è
** 1991: 87è
** 1993: 123è
* Giro d'Itàlia
** 1990: 67è
** 1991: 76è, vencedor d'una etapa i maillot rosa de líder per un dia
** 1992: 33è
** 1993: 81è
* Volta a Espanya de 1994: 119è
* Milà-Sanremo
** 1987: 64è
** 1992: 34è
** 1993: 104è
* Tour de Flandes 1990: 70è
* París-Roubaix
** 1990: 33è
** 1991: 31è

## Bibliografia

* Pierre Bosc Philippe Casado: la course en fête Millas: Association les amis de Philippe Casado, 1995
* Michael Shermer The Doping Dilemma, article a Scientific American Magazine (April 2008)

## Notes

* ↑ No confondre amb el tenor homònim Philippe Casado, pare de la mezzo soprano Eleonora de la Peña Arxivat 2011-03-01 a Wayback Machine.
* ↑ Notes biogràfiques extretes del llibre Philippe Casado : la course en fête
* ↑ «El debutante Tebaldi ganó, tras una fuga de doscientos kilómetros, al francés Casado». ABC (Sevilla), 10-07-1988, pàg. 83.
* ↑ Crònica i fotografia a El Mundo Deportivo (castellà)
* ↑ Necrològica al Mundo Deportivo (castellà)
* ↑ « "One of our team-mates left our team to an Italian team, saying 'This [doping] is what they are doing - you either provide the same thing or I am leaving.' The coach we had at the time refused and I still respect him to this day," explained Lemond. "That rider saw us before the Tour that year and just laughed at us, saying we had no chance. He said he had ridden the Tour of Spain and didn't feel his legs, not because he was in great shape, but because he had been doping." "I lasted six days in that Tour de France that year, and that guy died of a heart attack seven months later," added Lemond. "That is when I retired from cycling." » — Greg LeMond al seminari Legal and Ethical Issues of Testing for Performance Enhancing Drugs in Sport, novembre del 2007
* ↑ « Le Français Philippe Casado, un de mes équipiers chez Gan, a discuté, un jour de 1993, avec un Espagnol de la Once. Il est revenu comme un fou en interpellant Legeay: «Voilà ce que les autres prennent: testostérone, EPO, hormone de croissance... Alors, si tu veux des résultats, arrête de nous menacer de diviser nos salaires par deux et engage un médecin!» L'année suivante, Casado est parti chez les Italiens de Jolly Componibili. Je l'ai croisé sur les routes du Tour de Suisse. Il rigolait. Il m'a expliqué que deux cars laboratoires suivaient son équipe en permanence et qu'il avait bouclé le Tour d'Espagne sans souffrir. Il m'a chambré gentiment puis il s'est éloigné. Trois semaines plus tard, j'ai décidé d'arrêter le vélo. L'année suivante, Philippe Casado est mort d'une crise cardiaque. Il avait 30 ans. » — Greg LeMond a L'Express del 13.7.2007

## Enllaços externs

* Palmarès de Philippe Casado a Cyclebase.nl (neerlandès)
* Equips on corrégué, fotografies, resultats (francès)
* La "randonnée del 2011 a L'Indépendant (francès)
* Experts discuss the legal side of doping in sport per Mark Zalewski comenta el seminari Legal and Ethical Issues of Testing for Performance Enhancing Drugs in Sport (anglès)